cyanic-selkie/wikianc huggingface dataset:
இரூபினா குரேசி
வானொலியில் அறிமுகம்
1955 ஆகத்து 17இல், பாக்கித்தானின் ஐதராபாத் வானொலி நிறுவப்பட்டது. புதிதாக நிறுவப்பட்ட இந்த வானொலி நிலையத்தின் நிர்வாகம் ஐதராபாத்தின் அனைத்து முக்கிய பள்ளிகளுக்கும் திறமையான சிறுவர் சிறுமிகளை வானொலியில் அறிமுகப்படுத்துவதற்காக கடிதம் எழுதியது. இவர் ஒன்பதாம் வகுப்பில் படித்துக்கொண்டிருந்தபோது, வானொலியில் குழந்தை பாடகியாக பாடினார். பிரபல ஒலிபரப்பாளர் எம்.பி. அன்சாரி என்பவரும் புகழ்பெற்ற இசைக்கலைஞரும் பாடகருமான முஹம்மது இப்ராஹிம் ஆகியோர் நடுவர்களாக இருந்தனர். வானொலியில் பதிவுசெய்யப்பட்ட இவரது முதல் சிந்தி பாடல் "பரேன் பாவடி சான், சாவண்டி சான், ரஹி வாஜ் எலி பன்போர் மென்". இந்த பாடல் மிகவும் பிரபலமானது. மேலும் இவர் சிந்து முழுவதும் பிரபலமடைந்தார். தனது பாடும் வாழ்க்கையுடன், சிந்து பல்கலைக்கழகத்தில் படித்து, முஸ்லிம் வரலாற்றில் முதுநிலை கலைப் பட்டம் பெற்றார். 1967-68ல் ஐதராபாத் ஹிமாத்-உல்-இஸ்லாம் பெண்கள் உயர்நிலைப்பள்ளியில் ஆசிரியராக பணியாற்றினார்.
பங்களிப்புகள்
பாக்கித்தான் ஐதராபாத் வானொலி, புகழ்பெற்ற கவிஞர்களான ஷா அப்துல் லத்தீப் பிதாய், சச்சல் சர்மாஸ்ட், புதால் பாகிர், மந்தர் ஃபாகிர் உட்பட நூற்றுக்கணக்கான சூஃபி கவிஞர்களின் பாடல்களை இவரது குரலில் பதிவு செய்தது. இவர் தனது சக பாடகர்களான ஜரினா பலோச், அமினா, செப்-உன்-நிசா ஆகியோருடன் "சஹேரா" என்ற பல திருமண பாடல்களையும் பாடினார். இந்த சஹேராக்கள் சிந்து முழுவதிலும் இன்றும் பிரபலமாக உள்ளன. கூங்ஹாட் லா குன்வார்,சாசி புன்ஹூன் உள்ளிட்ட சில சிந்தி படங்களின் பாடல்களையும் பாடியுள்ளார். 1970இல் பிரபல திரைப்பட மற்றும் தொலைக்காட்சி நடிகர் முஸ்தபா குரேஷியுடனான இவரது திருமணத்திற்குப் பிறகு, இவர் தனது கணவருடன் லாகூருக்கு மாறினார். லாகூரில் இவர் உஸ்தாத் சோட்டே குலாம் அலியிடமிருந்து இசைப் பாடங்களைப் பெற்றார். லாகூரில், உருது, பஞ்சாபி, சராய்கி, பஷ்தூ, பங்காலி மொழிகளிலும் பாடினார். இந்தோனேசியா, சீனா, துருக்கி, இந்தியா, ஐக்கிய இராச்சியம், அமெரிக்க ஐக்கிய நாடுகள், போன்ற நாடுகளிலும் இவர் தனது நிகழ்ச்சிகளை நிகழ்த்தியுள்ளார்
இவர், ஒரு சமூக சேவகரும் ஆவார். பாக்கித்தானின் கண்பார்வையற்றவர்கள் நலச் சங்கத்தில் (பெண்கள் பிரிவு) இவர் ஒரு முக்கியப் பங்கினை வகித்துள்ளார்.
விருதுகள்
சூஃபி இசைக்காக இவர் செய்த சேவைகளுக்கான அங்கீகாரமாக, இவருக்கு "கலேந்தர் ஷாபாஸ்", "குவாஜா குலாம் பரீத்" போன்ற விருதுகள் வழங்கப்பட்டது. பாக்கித்தான் ஐதராபாத்து வானொலியிலிருந்தும் (2012) விருது பெற்றுள்ளார்.
மேற்கோள்கள்
பகுப்பு:வாழும் நபர்கள் பகுப்பு:1940 பிறப்புகள்
முகம்மதி பேகம்
முகம்மதி பேகம் (Muhammadi Begum) ( சயீதா முகம்மதி பேகம் என்றும் அழைக்கப்படுகிறார்) (22 மே 1878 - 2 நவம்பர் 1908) ஒரு சுன்னி இசுலாம் அறிஞரும், உருது எழுத்தாளரும் பெண்களுக்கான கல்வியை ஊக்கப்படுத்துபவரும் ஆவார். இவர் தெஹ்ஸீப்-இ-நிஸ்வான் என்ற இசுலாமிய வார இதழை இணைந்து நிறுவினார். மேலும் அதன் நிறுவன ஆசிரியராக இருந்தார். உருது பத்திரிகையைத் வெளியிட்ட முதல் பெண் என்றும் அறியப்படுகிறார். இவர், பத்தொன்பதாம் நூற்றாண்டின் பிற்பகுதியில் பெண்கள் உரிமைகளை ஆதரித்த சையித் மும்தாஜ் அலி தேவ்பந்தின் மனைவியாவார்.
சுயசரிதை
முஹம்மதி பேகம் 1878 மே 22 அன்று பஞ்சாபின் ஷாபூரில் பிறந்தார். இவர் திருக்குர்ஆனை மனப்பாடம் செய்தார். தனது சகோதரர்களுடன் உருது மொழியைக் கற்றுக்கொண்டார். மேலும் 1886இல் திருமணமான பிறகு தனது சகோதரியுடன் தொடர்பில் இருக்க கடிதங்களை எழுதவும் கற்றுக்கொண்டார்.
1897ஆம் ஆண்டில், இவர் இசுலாமிய அறிஞரும் தாருல் உலூம் தேவ்பந்தின் முன்னாள் மாணவருமான சையித் மும்தாஜ் அலி தேவ்பந்த் என்பவரை மணந்தார். 1898இல், தம்பதியினர் தெஹ்ஸீப்-இ-நிஸ்வான் என்ற பெண்களுக்காக வாராந்திர பத்திரிகையைத் தொடங்கினர். இது இசுலாத்தில் பெண்கள் உரிமைகள் குறித்த முன்னோடிப் படைப்புகளில் ஒன்றாகக் கருதப்படுகிறது. இவர் 1908இல் தான் இறக்கும் வரை பத்திரிகையைத் தொடர்ந்து நடத்தி வந்தார். உருது பத்திரிகையை வெளியிட்ட முதல் பெண்மணியாக முஹம்மதி பேகம் காணப்படுகிறார்.
இறப்பு
முஹம்மதி பேகம் 1908 நவம்பர் 2 அன்று தனது 30 வயதில் சிம்லாவில் காலமானார். இவரது வாழ்க்கை வரலாற்றை இவரது பேரன் நயீம் தாஹிர் சயீதா முஹம்மதி பேகம் அவர் உன்கா கண்டன் என்ற பெயரில் வெளியிட்டார்.
மேற்கோள்கள்
பகுப்பு:உருது எழுத்தாளர்கள் பகுப்பு:1908 இறப்புகள் பகுப்பு:1878 பிறப்புகள்
நான் அடிமை இல்லை (திரைப்படம்)
நான் அடிமை இல்லை (Nann Adimai Illai) துவாரகீஷ் இயக்கத்தில் 1986 ல் வெளிவந்த காதல் திரைப்படமாகும். இதில் ரஜினிகாந்த் மற்றும் ஸ்ரீதேவி முக்கிய கதாபாதிரங்களில் நடித்துள்ளனர். ஸ்ரீதேவி நடித்த கடைசித் தமிழ்ப்படம் இதுவேயாகும். இப்படதிற்குப் பின்னர் அவர் இந்தி படங்களில் கவனம் செலுத்தத் தொடங்கினார். மீண்டும் 2012 ல் வெளிவந்த இங்கிலீஷ் விங்கிலீஷ் என்ற படத்தில்தான் தமிழில் தோன்றினார். இப்படம் துவாரகீஷ் இயக்கத்தில் விஷ்ணுவர்தன் நடித்து கன்னடத்தில் வெளிவந்த 'நீ பரேடே காதம்பரி' படத்தின் மறு ஆக்கமாகும். மேலும் இந்தியில் நடிகர் மிதுன் சக்கரவர்த்தியின் நடிப்பில் 'பியார் ஜுக்தா நஹின்' என்ற பெயரில் வெளிவந்தது. இது தெலுங்கு மொழியில் கிருஷ்ணா, ஸ்ரீதேவி நடிக்க 'பஞ்சனி கோபுரம்' என்ற பெயரில் வெளிவந்தது.
கதைச்சுருக்கம்
விஜய் (ரஜினிகாந்த்) ஒரு தொழில்முறை புகைப்படக் களைஞனாவான். பணக்காரப் பெண் பிரியா ஸ்ரீதேவிவின் மீது காதல் கொள்கிறான். அவர்களின் பெற்றோரது சம்மதமின்றி இருவரின் திருமணம் நடைபெறுகிறது. இருவருடைய குடும்பப் பின்னணி காரணமாக வெகு விரைவிலேயே இத்திருமணம் மிகவும் கடினமாக மாறுகிறது. இருவருக்கும் சண்டை மூண்டு பிரியா தனது தந்தையின் வீட்டிற்குத் திரும்புகிறாள். சில நாட்களுக்குப் பிறகு பிரியா அடிக்கடி வயிற்று வலியால் துடிக்கிறாள். அவளை பரிசோதித்த மருத்துவர் அவள் ஒரு குழந்தைக்கு தாயாகப் போவதாக கூறுகிறார். இந்த செய்தியை கேட்டவுடன் பிரியா தனக்கும் விஜய்க்கும் இடையே உள்ள வேலியை உடைக்க நினைக்கிறாள். விஜயிடம் இதைப்பற்றிக் கூற நினைக்கிறாள், ஆனால் அவளது தந்தை அவளைத் தடுத்து வேறொருவருடன் திருமணம் செய்து வைக்க முடிவு செய்கிறார். ஆனால் தனது தந்தை தூங்கியவுடன் விஜய்யின் வீட்டிற்குச் செல்கிறாள். விஜய் அங்கே இல்லை. சமீபத்தில் வேறு எங்கோ சென்று விடுகிறான்.
வெளிப்புற இணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:செந்தாமரை நடித்த திரைப்படங்கள்
அளக்குடி திரௌபதியம்மன் கோயில்
அளக்குடி திரௌபதியம்மன் கோயில் தமிழ்நாட்டில் நாகபட்டினம் மாவட்டம், அளக்குடி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகபட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிரண் நாடார் கலை அருங்காட்சியகம்
கிரண் நாடார் கலை அருங்காட்சியகம் (Kiran Nadar Museum of Art ) என்பது புது தில்லி மற்றும் நொய்டாவில் அமைந்துள்ள ஒரு தனியாரின் நவீன மற்றும் சமகால கலை அருங்காட்சியகமாகும். 2010 ஆம் ஆண்டில் நிறுவப்பட்ட இது நவீன மற்றும் சமகால கலைக்காக அர்ப்பணிக்கப்பட்ட இந்தியாவின் முதல் தனியார் அருங்காட்சியகம் என்ற பெருமையை உடையதாகும். இந்த நிறுவனத்தின் முக்கிய சேகரிப்பு சுதந்திர காலத்திற்கு பிந்தைய 20 ஆம் நூற்றாண்டின் ஓவியர்களின் படைப்புகள் ஆகும். இருந்தாலும் இந்த அருங்காட்சியகத்தில் இளைய, சமகால கலைஞர்களின் படைப்புகளும் காட்சியில் உள்ளன. இது ஒரு பன்முக முன்முயற்சியாக அமைந்துள்ளது. இது பொதுத் துறைகளில் கலையை மேம்படுத்த உதவுவதோடு கலைஞர்களுக்கும் பொதுமக்களுக்கும் இடையிலான ஒத்துழைப்பினை ஏற்படுத்தி கலையை மேம்படுத்த உதவுகிறது.
புது தில்லியில் உள்ள இதன் வளாகம் சுமார் 18,000 சதுர அடி கண்காட்சி இடத்தையும், நொய்டாவில் உள்ள வளாகம் 13,000 சதுர அடியையும் கொண்டு அமைந்துள்ளது.
வரலாறு
கலை அதிக அளவில் பொதுமக்களை அணுகவேண்டும் என்ற நோக்கில் இந்த அருங்காட்சியகம் தொடங்கப்பட்டது. இது தீவிர கலை சேகரிப்பாளரும், கொடையாளருமான கிரண் நாடாரால் தூண்டப்பட்டு அமைந்த முயற்சியாகும். நவீன மற்றும் சமகால கலைகளை காட்சிப்படுத்தும் இந்தியாவின் முதல் தனியார் அருங்காட்சியகத்தை நிறுவுவதற்கான உத்வேகம் குகன்ஹெய்ம், மோமா மற்றும் விட்னி போன்ற நிறுவனங்களிலிருந்து பெறப்பட்டதாகும். இவை அனைத்தும் தனியார் அருங்காட்சியகங்களாகத் தொடங்கின. இந்திய கலை மற்றும் பண்பாட்டில் ஒரு சுறுசுறுப்பான மற்றும் புத்திசாலித்தனமான பார்வையாளர்களை உருவாக்குதல் என்பதே இந்த அருங்காட்சியகத்தின் மைய இலக்காக அமைந்தது. அது மட்டுமன்றி தேசிய மற்றும் சர்வதேச அளவில் சமகால கலைஞர்களுக்கு பொதுமக்களுக்கு அறிமுகப்படுத்துதல், பள்ளிகள் மற்றும் கல்லூரிகள் ஆகியவற்றை ஈடுபடுத்தி கலை பாராட்டு சொற்பொழிவுகள், கருத்தரங்குகள் நடத்துதல், மேலும் பொது நிகழ்ச்சிகளுக்கு ஏற்பாடு செய்தல் போன்றவையும் இதன் இலக்குகளாகும். சிவ் நாடார் அறக்கட்டளையின் அனுசரணையுடன் கூடிய இந்த அருங்காட்சியகம் நொய்டாவில் உள்ள எச்.சி.எல் டெக்னாலஜிஸின் வளாகத்தில் உருவாக்கப்பட்ட கலைக்கூடாமாகத் தொடங்கியது இது ஜனவரி 2010 இல் திறந்த கதவுகள் என்ற பொதுமக்களுக்கான கண்காட்சியுடன் தன் பணியைத் தொடங்கியது. 20 ஆம் நூற்றாண்டின் கலைத் தொகுப்புகளாக கடந்த இரண்டு தசாப்தங்களாக கிரண் நாடார் சேகரித்த அசாதாரண படைப்புகள் இந்த கண்காட்சியில்  காட்சிக்கு வைக்கப்பட்டன. ஒரு வருடம் கழித்து அது தெற்கு கோர்ட் மால் பகுதிக்கு இடமாற்றம் பெற்றது. அப்போது நேரம் என்ற தலைப்பில் அமைந்த, 50 கலைஞர்களின் படைப்புகள் காட்சிக்கு வைக்கப்பட்டன. ஒரு ஷாப்பிங் மாலில் இதற்கான இடத்தை அமைப்பதற்கான முடிவு, இந்தியா மற்றும் துணைக் கண்டத்திலிருந்து நவீன மற்றும் சமகால கலைகளுக்குத் தெரிவுசெய்வதற்கான அவர்களின் பெரிய நோக்கத்திற்கு பெரிதும் உதவியது. பொதுவாக தொடர்ந்து மால் செல்வோருக்கு இங்கு வந்து பார்ப்பது என்பதானதுஎளிதாகவும் வசதியாகவும் இருந்தது. இவை போன்ற நடவடிக்கைகள் ஆரம்ப காலம் தொடங்கி இயக்குநர் மற்றும் தலைமைக் காப்பாட்சியர் பதவியை வகித்த ரூபினா கரோட் என்பவரின் பெருமுயற்சியாகும். கலைக்கும் பொதுமக்களுக்கும் இடையிலான இடைவெளியைக் குறைக்கும் நோக்கில் அவருடைய பணி அமைந்திருந்தது. 'உரையாடல் மற்றும் நீடித்த தொடர்பு' என்பதை இலக்காகக் கொண்டு அருங்காட்சியகத்தை மேம்படுத்துவதில் பல வழிகளை முன்வைத்த அவருடைய பணி பாராட்டுதற்குரியதாகும்.
சேகரிப்புகள்
பல ஆண்டுகளாக கலை சேகரிப்பதில் கிரண் நாடார் கொண்டிருந்த ஆர்வம், தன் தொகுப்பை அதிக அளவிலான பொதுமக்களிடம் பகிர்ந்து கொள்ள வேண்டும் என்ற விருப்பத்தைத் தூண்டியது. இந்தியாவில் இதுபோன்ற, கலைப்படைப்புகளைக் காட்சிப்படுத்துகின்ற, நிறுவனப் நிறுவன இடங்கள் இல்லாததை உணர்ந்து இது மேற்கொள்ளப்பட்டது. இந்த தனிப்பட்ட மகிழ்ச்சியின் செயல், 19 ஆம் நூற்றாண்டின் பிற்பகுதியிலிருந்து இன்று வரை 4,500 க்கும் மேற்பட்ட படைப்புகளை உள்ளடக்கிய ஒரு வளர்ந்து வரும் தொகுப்பை அமைக்கக் காரணமாக அமைந்தது. புகழ்பெற்ற இந்திய ஓவியர்களான ராஜா ரவி வர்மா மற்றும் எம்.எஃப். ஹுசைன் முதல் சமகாலத்தைச் சேர்ந்த அனிஷ் கபூர்வரையிலான கலைஞர்களின் வரலாற்று முக்கியத்துவம் வாய்ந்த படைப்புகள் இங்கு உள்ளன. ஏ ராமச்சந்திரன், அர்பிதா சிங், எப்.என். சூசா, ஜாமினி ராய், ஜோகன் சௌத்ரி, கிரிஷேன் கன்னா, மஞ்சித் பாவா, ,என்.எஸ். ஹர்ஷா, ராம் குமார், ராமேஷ்வர் புரூட்டா, எஸ்.எச் ரசா, சுபோத் குப்தா, தியேப் மற்றும் வி.எஸ்.கைடோன்டே போன்ற கலைஞர்களின் படைப்புகளும் இங்கு காட்சிப்படுத்தப்பட்டுள்ளன. இப்போது அருங்காட்சியகத்தின் நிரந்தர சேகரிப்பின் ஒரு பகுதியாக இருக்கும் கிரண் நாடார் கையகப்படுத்திய மிக முக்கியமான இரண்டு ஓவியங்களான சையத் ஹைதர் ராசாவின் ஆரம்பகால படைப்பான சவுராஷ்டிரா இங்கு உள்ளது. இது 2010 ஆம் ஆண்டில் லண்டனில் உள்ள பிரபலமான கிறிஸ்டிஸில் 16.42 கோடி ($ 3,486,965) பெற்று சாதனை படைத்தது. மற்றொரு படைப்பு 2015 ஆம் ஆண்டில் 26.41 கோடி ஏலத்தில் பெற்ற, எப்.என்.சூசா படைத்த 8 அடிக்கு 4 அடி அளவில் அமைந்த பிறப்பு (1955)  என்ற ஓவியமாகும்.
வெளி இணைப்புகள்
பகுப்பு:தில்லி அருங்காட்சியகங்கள் பகுப்பு:இந்திய அருங்காட்சியகங்கள்
ஸ்டார் பிளஸ்
ஸ்டார் பிளஸ் இது ஒரு ஹிந்தி மொழி தொலைக்காட்சி சேவை ஆகும். இது 21 சென்சுரி பாக்ஸ் குழுமத்தின் ஒரு தொலைக்காட்சி ஆகும். இந்த சேவை 21ம் திகதி பிப்ரவரி 1992ம் ஆண்டு துவங்கப்பட்டது. இந்த தொலைக்காட்சியில் மெகாதொடர்கள், நடன நிகழ்ச்சிகள், குறும் திரைப்படங்கள் மற்றும் திகில் நிகழ்ச்சிகள் ஒளிபரப்பப்படுகின்றன.
மொழிமாற்றம் மற்றும் மறுதயாரிப்பு
ஸ்டார் பிளஸ் தொலைக்காட்சியில் ஒளிபரப்பான மெகாதொடர்களை அதன் குடும்ப தொலைக்காட்சியான விஜய் சூப்பர் தொலைக்காட்சியில் மொழிமாற்றம் செய்யப்பட்டு மற்றும் மறுதயாரிப்பு செய்யப்பட்டு ஒளிப்பரப்பபடுகின்றது.
வெளி இணைப்புகள்
பகுப்பு:இந்தியத் தொலைக்காட்சி நிறுவனங்கள் பகுப்பு:ஸ்டார் இந்தியா பகுப்பு:1992 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
தனக்ரா
தனக்ரா (Tanagra,   ) என்பது கிரேக்கத்தின் போயோட்டியாவில்,  ஏதென்சுக்கு வடக்கே உள்ள ஒரு நகர பகுதி ஆகும். இந்த நகராட்சியின் தலைமையகம் ஷிமாடாரியில் அமைந்துள்ளது. இது தீப்ஸிலிருந்து சற்று தொலைவில் உள்ளது. மேலும் இப்பகுதியின் பெயரிலான சிலைகளாளான தனக்ரா சிலைகள் எனப்படும் கிரேக்க சுடுமண் சிலைகள் அச்சு-வார்ப்பு மற்றும் சுடுமண்ணாலான சிலைவகைகளுக்கு இப்பகுதி பழங்காலத்தில் குறிப்பிடத்தக்கதாக இருந்தது. இந்த கிரேக்க டெரகோட்டா சிலைகள் கிமு நான்காம் நூற்றாண்டின் பிற்பகுதியில் இருந்து, முதன்மையாக தனக்ராவில் தயாரிக்கப்பட்டன.
அரசாங்கம்
2011 ஆம் ஆண்டு உள்ளூர் அரசாங்க சீர்திருத்தத்தின் போது தனக்ரா நகராட்சியானது பின்வரும் 4 நகராட்சிகளை இணைத்து அதன் மூலம் விரிவுபடுத்தி உருவாக்கப்பட்டது. அவை நகராட்சி அலகுகளாக மாறின:
வரலாறு
பண்டைய காலத்தில், தனக்ரா ( Τάναγρα  ), சில சமயங்களில் தனாக்ரேயா (Tanagraea) என்று எழுதப்பட்டது, பழங்கால போயோட்டியாவின் ஒரு நகரமாக இருந்தது. இது அசோபஸ் ஆற்றின் இடது கரையில், ஒரு வளமான சமவெளியில், ஓரோபஸிலிருந்து 130 ஸ்டேடியா தொலைவிலும், பிளாட்டியாவிலிருந்து 200 ஸ்டேடியா தொலைவிலும் அமைந்துள்ளது.
குறிப்புகள்
பகுப்பு:Coordinates on Wikidata பகுப்பு:கிரேக்க நகரங்கள்
சன்னி லியோனே
கரெஞ்சித் கவுர் வோரா (Karenjit Kaur Vohra) (பிறப்பு: மே 13, 1981), தொழில்முறைப் பெயரான சன்னி லியோனே (Sunny Leone),  என பரவலாக அறியப்படும் இவர் கனடிய பாலிவுட் நடிகையும், பெண் தொழிலதிபரும், முன்னாள் ஆபாசதிரைப்பட நடிகையுமாவார். இவர் 2012ல் பூஜா பட் இயக்கிய ஜிஸ்ம் 2 என்ற திரைப்படத்தில் முதன்முதலாக பாலிவுட்டில் அறிமுகமானார். இவரின் ஆபாச வலைதளத்தால் இவர் இந்தியாவில் இருக்கக்கூடாது என எதிர்ப்பு ஏற்பட்டது.
தொலைக்காட்சி
thumb|right|சஞ்சத் தத்துடன் சன்னி லியோன் பிக் பாஸ் தொலைக்காட்சி நிகழ்ச்சியில்
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகைகள் பகுப்பு:அமெரிக்கத் தொழிலதிபர்கள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:பாலுணர்வுக் கிளர்ச்சியத் திரைப்பட நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
முட்டகுடி அய்யனார் கோயில்
முட்டகுடி அய்யனார் கோயில் தமிழ்நாட்டில் தஞ்சாவூர் மாவட்டம், முட்டகுடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ அய்யனார், ஸ்ரீ பூர்ணா, புஷ்கலா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஏட்ரியாடிக் வடிநிலம்
வலது|thumb| ஏட்ரியாடிக் கடலின் ஆழம் ஏட்ரியாடிக் அபிசல் சமவெளி, பொதுவாக ஏட்ரியாடிக் வடிநிலம் என்று குறிப்பிடப்படுகிறது, இது ஏட்ரியாடிக் கடலுக்கு அடியில் உள்ள ஒரு பெருங்கடல் படுகை ஆகும். ஏட்ரியாடிக் கடலின் சராசரி ஆழம் 252.5 மீட்டர்கள் (828 அடி) மற்றும் அதன் அதிகபட்ச ஆழம் 1233 மீட்டர்கள் (4045 அடி) இருப்பினும், வடக்கு ஏட்ரியாடிக் படுகை அரிதாக 100 மீட்டர்கள் (330 அடி) ஆழமுடையதாக இருக்கிறது.
விரிவு
தெற்கு அட்ரியாடிக் படுகையானது அதனோடு இணைக்கப்பட்ட வடக்கு அயோனியன் கடலுடன் பல விசயங்களில் ஒத்துப்போகிறது.
மேற்கோள்கள்
பகுப்பு:வடிநிலங்கள்
ஆர்மீனிய திருத்தூதர் திருச்சபை
ஆர்மீனிய திருத்தூதர் திருச்சபை அல்லது ஆர்மீனிய அப்போஸ்தலிக்க திருச்சபை (Armenian Apostolic Church; Հայ Առաքելական Եկեղեցի, Hay Aṙak’elakan Yekeghetsi; ) என்பது ஆர்மீனிய மக்களின் தேசியத் திருச்சபையாகும். இது கிழக்கத்திய மரபுவழித் திருச்சபையின் பகுதியும் மிகப் பண்டைய கிறித்தவ சமூகங்களில் ஒன்றுமாகும். ஆர்மீனியா நான்காம் நூற்றாண்டின் ஆரம்பத்தில் (பாரம்பரியமாக 301 இல்) இத்திருச்சபையை உருவாக்கியதும், உத்தியோகபூர்வச் சமயமாக கிறித்தவத்தை ஏற்றுக் கொண்ட முதலாவது நாடும் ஆகும். திருத்தூதர்கள் பர்த்தலமேயு, ததேயு என்போரின் மறைபணி, முதலாம் நூற்றாண்டில் கிறித்தவத்தின் ஆரம்ப மைய மூலம் என்பவற்றுக்கு இத்திருச்சபை உரிமை கொள்கிறது.
இது சிலசமயங்களில் ஆர்மீனிய மரபுவழித் திருச்சபை (Armenian Orthodox Church) அல்லது கிரகோரியத் திருச்சபை (Gregorian Church) எனவும் குறிப்பிடப்படுவதுண்டு. இதன் நிறுவனர்களாகிய பர்த்தலமேயு, ததேயு என்போரின் நோக்கைக் கொண்டு இருந்ததும், திருச்சபையின் முதலாவது உத்தியோகபூர்வ ஆளுனராக புனித கிரோகரியின் கலப்படமற்ற நோக்கும் இருந்ததால் பின்னவர் இதனைத் திருச்சபையாக கருத விரும்பவில்லை. இது சுருக்கமதாக ஆர்மீனிய திருச்சபை (Armenian Church) எனவும் அறியப்படுகிறது.
வரலாறு
thumbnail|275px|right|[[எச்மியாட்சின் பேராலயம், ஆர்மீனிய திருத்தூதர் திருச்சபையின் தாய்க் கோயில்]]
மூலங்கள்
ஆர்மீனிய திருச்சபை திருத்தூதர்கள் பர்த்தலமேயு, ததேயு என்போரின் ஊடாக திருத்தூதர் மரபுவழியை உரிமை கொள்கிறது. பழங்கதை ஒன்றின்படி, இரு திருத்தூதர்களின் வருகையும் அவர்கள் கொண்டு வந்த "எடோசாவின் உருவம்" (இயேசுவின் உருவம் பதித்த துணி) மூலம் ஐந்தாம் அப்காரின் தொழுநோய் குணமாகியதும், கி.பி. 30 இல் அவர் மதமாறினார். அப்கார் ததேயுவை ஆர்மீனியாவெங்கும் மறைபரப்புதலுக்கு நியமித்தார். இதனைத் தொடர்ந்து அரசர் சனட்ருக்கின் மகளை ததேயு மதமாற்றினார். அதனால் ததேயுவும் அரசருடைய மகளும் மறைசாட்சியாக கொல்லப்பட்டனர். இதன் பிறகு, பர்த்தலமேயு ஆர்மீனியாவுக்குச் சென்றார். அவர் செல்லும்போது கன்னி மரியாளின் உருவப்படத்தையும் கொண்டு சென்று, அனகித் கோயில் இருந்ந இடத்தின் மேல் அவர் உருவாக்கிய கன்னியர் மாடத்தில் வைத்தார். பர்த்தலமேயு சனட்ருக்கின் சகோதரியை மனமாற்றினார். இதனால் பர்த்தலமேயுவும் சனட்ருக்கின் சகோதரியும் மறைசாட்சியாக கொல்லப்பட்டனர். இரு திருத்துதர்களுடைய இறப்புக்கு முன்பே, அப்பகுதிக்குரிய உள்ளூர் ஆயர் திருநிலைப்படுத்தப்பட்டார். மேலும், சில வேறு ஆர்மீனியர்களும் இயேசுவின் சகோதரர் யாக்கோபுவால் ஆர்மீனியாவுக்கு வெளியில் வைத்து திருநிலைப்படுத்தப்படடார்கள்.
ஆர்மீனிய கிறித்தவர்களின்படி, அவர்ளை அரசர்களான அக்சிடரஸ், முதலாம் கோஸ்ரோவ், மூன்றாம் டிரிடட்ஸ் ஆகியோர் துன்புறுத்தினர். இவர்களில் மூன்றாம் டிரிடட்ஸ் கிறித்தவத்திற்கு கிரகோரியினால் மதமாற்றப்பட்டார். பண்டைய ஆர்மீனியாவின் அரச சமயமாக கிறித்தவம் ஏற்றுக் கொள்ளப்பட்டமை "பெரும்பாலும் அதன் வரலாற்றில் மிக முக்கிய அடி" எனக் குறிப்பிடப்படுகிறது. இதனால் ஈரானிடமிருந்தும் சரத்துஸ்திர சமய அடித்தளத்திலிருந்தும் இது வேறுபட்டும், பார்த்திய செல்வாக்கிலிருந்தும் தன்னைப் பாதுகாத்தது. வேறு அறிஞர்களின் கூற்றுப்படி, கிறித்தவ ஏற்றக்கொள்ளல் பகுதியாக இருந்தது என்றும் சஸ்சானிட்டுக்களின் எதிர்ப்பினை உருவாக்கியது என்றும் குறிப்பிடுவர்.
ஆரம்பத்தில் ஆர்மீனியத் திருச்சபை உலகில் பெரும் திருச்சபையாக இருந்தது. இதன் அங்கத்தவர்கள் நீசியாவின் முதலாம் சங்கத்திலும் (325) கொன்தாத்திநோபிளின் முதலாம் சங்கத்திலும் (381) பிரதிநிதித்துவப்படுத்தினார்கள். ஆயினும், எபேசுவின் முதலாம் சங்கத்தில் (431) பங்குபற்றாமல், சங்கத்தின் தீர்மானங்களுக்கு உடன்படுவதாக செய்தி அனுப்பினார்கள்.
வெளி இணைப்புகள்
பகுப்பு:கிழக்கு மரபுவழித் திருச்சபை பகுப்பு:ஆசிய மாதக் கட்டுரைகள் நவம்பர் 2015
டெக்ஸ் வில்லர்
டெக்ஸ் வில்லர் (Tex Willer) 1948 ஆம் ஆண்டு செப்டம்பர் மாதம் 30 திகதி முதல் "போனல்லியோ" குழுமத்தால் பதிப்பிக்கப்பட்டு வெளிவரும் பிரபலமான காமிக்சு கதாபாத்திரம் ஆகும். இது இத்தாலியக் கௌபாய் கதாபாத்திரங்களுள் ஒன்றாகும். இது லயன் காமிக்ஸ் நிறுவனத்தாரால் தமிழில் வெளியிடப்படும் ஒரு வரைகதைப் புத்தகமாகும். கதையமைப்பு ரேஞ்சர் டெக்ஸ் வில்லர். செவ்விந்தியர்களின் நவஹோ பிரிவினரின் தலைவர் இரவுக்கழுகும் இவரே. இவரது தோழர் கிட் கார்சன், செவ்விந்திய நண்பன் டைகர், மகன் கிட் ஆகியோருடன் இணைந்து அநீதி, அக்கிரமம் நடக்கும் இடங்களிலெல்லாம் சென்று நீதியை நிலைநாட்டுதலையே தலையாய கடமையாகக் கொண்டவர்.. தமிழ் சித்திரக்கதைகளில் சிறப்பான வெற்றி கண்டு நம்பர் ஒன் இடத்தை பல ஆண்டுகளாக தக்க வைத்திருப்பவர்..
டெக்ஸ் வில்லரின் கதைகள்
டெக்ஸ் வில்லரின் கதைகள் இதுவரை லயன் குழுமத்தினரால் 51 கதைகளாக வெளியிடப்பட்டுள்ளது.
வரிசைஎண் லயன் வெளியீடு எண்
வெளி இணைப்புகள்
பகுப்பு:வரைகலை கதாப்பாத்திரங்கள்
திருப்பனந்தால் அய்யனார் கோயில்
திருப்பனந்தால் அய்யனார் கோயில் தமிழ்நாட்டில் தஞ்சாவூர் மாவட்டம், திருப்பனந்தால் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ அய்யனார், ஸ்ரீ பூர்ணா, புஷ்கலா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜாங்கிரி மதுமிதா
மதுமிதா என்பவர் தமிழ் திரைப்பட நகைச்சுவை நடிகையாவார். இவர் விஜய் தொலைக்காட்சியில் லொல்லு சபா எனும் நகைச்சுவை தொடரில் நடித்து புகழ் பெற்றவர். அதன் பின் சன் தொலைக்காட்சியில் சின்னபாப்பா பெரியபாப்பா போன்ற எண்ணற்ற தொடரிலும் நடித்துள்ளார். தமிழ் திரையுலகில் ஒரு கல் ஒரு கண்ணாடி திரைப்படத்தில் நடிகர் சந்தானத்தின் இணையாக நடித்து புகழ் பெற்றார்
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தமிழ் நகைச்சுவை நடிகர்கள் பகுப்பு:1983 பிறப்புகள் பகுப்பு:சென்னை நடிகைகள் பகுப்பு:பிக் பாஸ் தமிழ் போட்டியாளர்கள்
சுபாங், சிலாங்கூர்
சுபாங், (மலாய்: Subang; ஆங்கிலம்: Subang; சீனம்: 双溪毛糯); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு நகரம். கோலாலம்பூர் மாநகருக்கு மேற்கே 17 கி.மீ. தொலைவில் அமைந்து இருக்கும் இந்த நகரம், சா ஆலாம், சுபாங் ஜெயா பெருநகரங்களுக்கு இடையிலும் அமைந்துள்ளது.
இந்த நகரம் கிள்ளான் பள்ளத்தாக்கில் உள்ள கம்போங் பாரு சுபாங் சிற்றூரையும்; சௌஜானா குழிப்பந்து மன்றத்தையும் (Saujana Golf Country Club) அடக்கி உள்ளது.
பொது
இங்குதான் கோலாலம்பூரின் முன்னாள் பன்னாட்டு வானூர்தி நிலையமான சுல்தான் அப்துல் அஜிஸ் ஷா வானூர்தி நிலையம் (Subang International Airport) அமைந்துள்ளது. இந்தப் பன்னாட்டு வானூர்தி நிலையம், சுபாங் விமான நிலையம் (Subang Airport) அல்லது சுபாங் வானூர்தி நிலையம் என்றும் அழைக்கப்படுகிறது.
இந்தப் பன்னாட்டு வானூர்தி நிலையம் மலேசியா, சிலாங்கூர், பெட்டாலிங் மாவட்டத்தின் சுபாங் புறநகர் பகுதியில் அமைந்துள்ள வானூர்தி நிலையமாகும். இந்த வானூர்தி நிலையம் பொது வான்வழிப் போக்குவரத்திற்கும் உள்ளூர் பயணங்களுக்கும் பயன்படுத்தப்படுகிறது.
அரசியல்
சுபாங் சிலாங்கூரின் மிகப்பெரும் தொகுதிகளில் ஒன்றாகும்; பல்வேறு இன,சமய,சமூக பின்னணி மக்கள் இங்கு வாழ்கின்றனர். இதன் முன்னாள் நாடாளுமன்ற உறுப்பினராக டான் ஸ்ரீ கே.எஸ். நிஜார் இருந்தார்.
சிவராசா ராசையா
2008-ஆம் ஆண்டு மலேசியப் பொதுத்தேர்தலில், பாக்காத்தான் ஹரப்பான் கூட்டணியின், மக்கள் நீதிக் கட்சியின் (Pakatan Harapan - Parti Keadilan Rakyat) சார்பில் சிவராசா ராசையா சுபாங் தொகுதியில் போட்டியிட்டார்.
அந்தத் தேர்தலில் தன் போட்டியாளர் டத்தோ முருகேசன் சின்னாண்டவர் (Murugesan Sinnandavar) என்பவரை 6,709 வாக்குகள் வேறுபாட்டில் வென்று நாடாளுமன்ற உறுப்பினராகத் தேர்வு செய்யப்பட்டார்.
தற்சமயம் சிவராசா ராசையா, மலேசிய நாடாளுமன்றத்தில் சுங்கை பூலோ நாடாளுமன்றத் தொகுதியின் மக்களவை உறுப்பினராக உள்ளார். 2018-ஆம் ஆண்டு நடந்த மலேசியப் பொதுத் தேர்தலில் மலேசிய இஸ்லாமிய கட்சியைச் சார்ந்த நுரிடா முகமட் சாலே (Nuridah Mohd Salleh) என்பவரை எதிர்த்துப் போட்டியிட்டு 26,634 வாக்குகள் பெரும்பான்மையில் வெற்றி பெற்றார்.
உன்னைச் சொல்லி குற்றமில்லை
உன்னை சொல்லி குற்றமில்லை 1990 ஆம் ஆண்டு வெளிவந்த தமிழ்த்திரைப்படம். இத்திரைப்படம் அதிரடித் திரைப்பட வகையைச் சார்ந்தது. இத்திரைப்படத்தை அமீர்ஜன் இயக்கியுள்ளார், கார்த்திக் மற்றும் சித்தாரா முக்கிய வேடங்களில் நடித்துள்ளனர். இத்திரைப்படத்தை தயாரித்தவர்கள் ராஜம் பாலசந்தர் மற்றும் புஷ்பா கந்தசாமி. இத்திரைப்படத்திற்கு இளையராஜா இசையமைத்துள்ளார். 17 மார்ச், 1990 அன்று திரைப்படம் வெளியிடப்பட்டது. தமிழகத்தைச் சேர்ந்த கராத்தே நிபுணரான சிகன் ஹுசைனி இத்திரைப்படத்தின் முக்கிய வில்லனாக நடித்துள்ளார்.
சுபாங், சிலாங்கூர்
தொகுதி சீரமைப்பு
இருப்பினும் 2018-ஆம் ஆண்டில் அந்தத் தொகுதிகள் இரு தொகுதிகளாகச் சீரமைக்கப்பட்டு உள்ளன.
இந்தத் தொகுதிகளில் வென்றவர்கள் சிலாங்கூர் மாநிலச் சட்டப் பேரவையில் உறுப்பினர்கள் ஆவார்கள்.
உன்னைச் சொல்லி குற்றமில்லை
கதை
படித்த இளைஞரான பாலு கிராமத்திலிருந்து பணக்காரர் ஆகவேண்டும் என்ற எண்ணத்தில் நகரத்திற்கு வருகிறார். முதலில் காவல் துறையினருக்கு தகவல் கொடுப்பவராக வேலை செய்கிறார். காவல்துறை கண்காணிப்பாளரான வீரபாண்டியனின் மகள் ஜானகியை காதல் செய்கிறார். வீரபாண்டியன் தனது மகளை யாராவது காதலிக்கிறார்களா என்று கண்காணிக்கும்படி பாலுவிற்கு ஆணை பிறப்பிக்கிறார். இதே நேரத்தில் வீரபாண்டியனின் எதிரியான குமார் வீரபாண்டியனின் மகளை கடத்த திட்டமிடுகிறார். அவர்களிடமிருந்து பாலு ஜானகியை காப்பாற்றுகிறார். முறைகேடாக போதைப்பொருட்களை வர்த்தகம் செய்யும் கும்பலை பிடித்ததனால் வீரபாண்டியன் துணைக் கண்காணிப்பாளராக பதவி உயர்வு பெறுகிறார். பாலு அவரின் தகவல் கொடுக்கும் வேலையை விட்டு நீங்கி விடுகிறார். குற்றவாளிகளிடமிருந்து பணத்தைத் திருடி பாலு பணக்காரர் ஆகிறார். பாலுவின் தங்கை பார்வதி மீது குமார் காதல் கொள்கிறார். வீரபாண்டியன் பாலுவை கைது செய்து சிறையில் அடைக்கிறார். இந்த வேலையில் குமார் நல்லவன் இல்லை என்று பார்வதி அறிந்துகொள்கிறார். அதனால் குமார் பார்வதியை கொன்றுவிடுகிறார். நடந்த அனைத்திற்கும் தர்மராஜ் தான் காரணம் என்று ஜானகி கூறியவுடன் வீரபாண்டியன் பாலுவை விடுதலை செய்கிறார். பாலு குமாரையும், தர்மராஜையும் அவரின் தங்கை மரணத்திற்காக கொன்றுவிடுகிறார்.
சுபாங், சிலாங்கூர்
புக்கிட் லாஞ்சான்
புக்கிட் லாஞ்சான் (Bukit Lanjan), முன்னாள் சுபாங் சட்டமன்றத் தொகுதியாகும். இதன் மக்கள்தொகை 50,000. இவர்களில் 25% பேர் கம்போங் சுங்கை காயு ஆரா, பெலாங்கி டாமன்சாரா போன்ற குறைந்தவிலை அடுக்கங்களில் வசிக்கும் குறைந்த வருமான வகுப்பினராவர்.
உயர் வருமான வகுப்பினர் பண்டார் உத்தாமா, டாமன்சாரா பெர்டானா, பண்டார் சிறீ டாமன்சாரா பகுதிகளில் வசிக்கின்றனர். எஞ்சிய 40% மத்தியதர மக்களாவர்.
உன்னைச் சொல்லி குற்றமில்லை
வரவேற்பு
இத்திரைப்படம் கலவையான விமர்சனங்களுடன் ஓரளவிற்கு வெற்றியும் பெற்றது.
சுபாங், சிலாங்கூர்
புக்கிட் லாஞ்சான்
இந்தப் பகுதி மக்களின் முதன்மையான குறைபாடு கட்டமைப்புக்களைக் குறித்ததாகும். சாக்கடைகள், சாலைகள், களங்களின் மேம்பாடு மற்றும் பராமரிப்பு குறித்தும் தானுந்து திருட்டு, வீட்டுக் கொள்ளை போன்றவற்றில் இருந்து பாதுகாப்பு ஆகியன முதன்மையான எதிர்பார்ப்புகளாக உள்ளன.
தவிரவும் தொடர்ந்த சாலைப் போக்குவரத்து நெருக்கடியும் சாலையோர வணிகர்களின் பிரச்சினையும் அடுத்துள்ள தீர்வு கோரப்படும் சிக்கல்களாகும்.
உன்னைச் சொல்லி குற்றமில்லை
மேற்கோள்கள்
பகுப்பு:1990 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:சார்லி நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்
சுபாங், சிலாங்கூர்
பாயா ஜராசு
பாயா ஜராசு (Paya Jaras) முன்னாள் சுபாங் சட்டமன்றத் தொகுதியாகும். மக்கள்தொகை கிட்டத்தட்ட 70,000. இதில் 60% மலாய் மக்களும் 30% சீனர்களும் 10% இந்தியர்களும் ஆவர்.
பாயா ஜராசு மரபார்ந்த சிற்றூர்களையும் புதிய சிற்றூர்களையும் பல குடியிருப்பு பகுதிகளையும் அடக்கியுள்ளது. புக்கிட் ரகுமான் புத்ரா, சியர்ரமாசு, வாலென்சியா பகுதிகளில் நடுத்தர, உயர்நிலை மக்களும் அமான் புரி, தாமான் எசான் பகுதிகளில் நடுத்தர மக்களும் வசிக்கின்றனர். வறியநிலை மக்கள் அமான்புரி, மேடாங் ஜெயா பகுதிகளில் வசிக்கின்றனர்.
சாலை விளக்குகள், சாலைகள், சாக்கடைகள், சிற்றூர்களுக்கானப் பொதுப் போக்குவரத்து, பெருமழையின் போது வெள்ளப்பெருக்கு ஆகியவை இத்தொகுதி மக்களின் குறைபாடுகளாகும்.
பொருளாதாரம்
மலேசியா எயர்லைன்சு (Malaysia Airlines) நிறுவனமும்; பயர்பிளை (Firefly) வானூர்திச் சேவை நிறுவனமும் இங்குள்ள சுல்தான் அப்துல் அஜிஸ் ஷா வானூர்தி நிலையத்தில் (Sultan Abdul Aziz Shah Airport) உள்ள மலேசிய எயர்லைன்சு கட்டிடத்தில் தங்கள் தலைமை அலுவலகங்களைக் கொண்டுள்ளன.
மலேசியா எயர்லைன்சு; பயர்பிளை வானூர்திச் சேவை தவிரவும், பெர்ஜெயா ஏர் (Berjaya Air); மலின்டோ ஏர் (Malindo Air) நிறுவனங்களும் இங்கு தங்கள் தலைமை அலுவலகங்களைக் கொண்டுள்ளன.
சுபாங் பெர்டானா வணிக மையம் (Taman Subang Perdana) சுபாங்கிற்கு அருகில் உள்ள வணிக நகர்ப் பகுதியாகும். சுல்தான் அப்துல் அஜிஸ் ஷா வானூர்தி நிலையம் எனும் சுபாங் வானூர்தி நிலையம் தற்போது இசுகைப்பார்க் முனையம் (Subang Skypark (IATA: SZB) என்று அழைக்கப் படுகின்றது.
சுபாங் வானூர்தி நிலையம்
1998-இல் சிப்பாங்கில் கோலாலம்பூர் பன்னாட்டு வானூர்தி நிலையம் திறக்கப்படும் வரை சுபாங் பன்னாட்டு வானூர்தி நிலையமே கோலாலம்பூரின் முதன்மை வானூர்தி நிலையமாக விளங்கியது.
தற்போது இந்த நிலையம் பயர்பிளை வானூர்திச் சேவை (Firefly), மலின்டோ ஏர் (Batik Air Malaysia) வணிக சேவைகளின் வானூர்திகளுக்கு அச்சு மையமாக விளங்குகிறது.
கட்டுமானப் பணிகள்
சுபாங் பன்னாட்டு வானூர்தி நிலையத்தின் கட்டுமானப் பணிகள் 1961-ஆம் ஆண்டில் தொடங்கின. 1965-ஆம் ஆண்டில் $64 மில்லியன் செலவில் முடிக்கப்பட்டன. எளிமையான வடிவமைப்பு. மிதக்கும் கான்கிரீட் ஓடுகளால் ஆன கூரையைக் கொண்டிருந்தது.
இந்த விமான நிலையம் 30 ஆகஸ்டு 1965-இல் அதிகாரப்பூர்வமாக போக்குவரத்துக்கு திறக்கப்பட்டது. மேலும் தென்கிழக்கு ஆசியாவிலேயே மிக நீளமான ஓடுபாதையை (3.7 கிமீ நீளம், 45 மீ அகலம்) கொண்டு இருந்தது.
மூன்று முனையங்கள்
1990-களில், விமான நிலையம் மூன்று முனையங்களைக் கொண்டிருந்தது.
ஜூலை 2002-இல், ஏர் ஏசியா விமானங்கள், கே.எல்.ஐ.ஏ. சிப்பாங் பன்னாட்டு விமான நிலையத்தில் இருந்து பறக்கத் தொடங்கின. இருப்பினும் 2004-இல், ஏர் ஏசியா விமான நிறுவனம், இந்த நிலையத்தைத் தன்னுடைய முதன்மை மையமாகப் பயன்படுத்தக் கருதியது. ஆனால், அந்த திட்டத்தை மலேசிய அரசாங்கம் நிராகரித்து விட்டது.
வானிலை
மலேசியாவிலேயே அதிகமாக இடி விழும் இடமாகச் சுபாங் கருதப் படுகின்றது. மலேசிய வானியல் ஆய்வுத் துறையின்படி (Malaysian Meteorological Department):-
வெளி இணைப்புகள்
பகுப்பு:சிலாங்கூர் பகுப்பு:மலேசிய நகரங்கள் பகுப்பு:சிலாங்கூர் நகரங்கள் பகுப்பு:ஆசிய மாதக் கட்டுரைகள் நவம்பர் 2015
சி.பா. ஆதித்தனார் மூத்த தமிழறிஞர் விருது
தமிழ் இதழியல் முன்னோடிகளில் ஒருவரும் தமிழ் தினசரி நாளிதழான தினத்தந்தியின் நிறுவனரான சி. பா. ஆதித்தனார் நினைவாக தினத்தந்தி குழுமத்தால் வழங்கப்படுவது '''சி.பா. ஆதித்தனார் மூத்த தமிழறிஞர் விருது''' ஆகும். தமிழ் இலக்கியத்தின் முன்னேற்றத்திற்காக இரு பிரிவுகளாக வருடந்தோரும் தினத்தந்தி குழுமத்தால் வழங்கப்படும் விருதுகளில் முதன்மையானது தமிழ் இலக்கியத்துக்கு அருந்தொண்டாற்றி வரும் மூத்த தமிழ் அறிஞர் ஒருவருக்கு ரூ.3 லட்சமும் ரொக்கமாக கொடுக்கப்படும் இவ்விருதாகும். இன்னொன்று, சிறந்த தமிழ் இலக்கிய நூலுக்கு ரூ.2 லட்சம்  ரொக்கமாக வழங்கும் விருதாகும். மொத்தம் ரூ.5 லட்சம் பரிசு தமிழ் இலக்கிய முன்னேற்றத்திற்கும் பங்களிப்பிற்கும் வழங்கப்பட்டு வருகிறது. ஒவ்வொரு வருடமும் ஆதித்தனாரின் பிறந்தநாளன்று இவ்விருதுகள் வழங்கப்பட்டு வருகிறது. "மூத்த தமிழறிஞர்" என்ற பெயரில் இவ்விருது குறிப்பிடப்படுகிறது.
மேற்கோள்கள்
பகுப்பு:தமிழ் மொழி விருதுகள்
கிரண் நாடார்
கிரண் நாடார் ஒரு இந்திய கலை சேகரிப்பாளர் மற்றும் கொடையாளர் ஆவார். கிரண் எச்.சி.எல் டெக்னாலஜிஸ் நிறுவனத்தின் நிறுவனரான சிவ் நாடாரின் மனைவியும் மற்றும் சிவ் நாடார் அறக்கட்டளையின் அறங்காவலர் மற்றும் கிரண் நாடார் கலை அருங்காட்சியகத்தின் நிறுவனரும் ஆவார். இவர் நிறுவிய நிறுவனங்களில் சென்னையில் உள்ள எஸ்.எஸ்.என்.பொறியியல் கல்லூரியானது இந்தியாவில் காணப்படுகின்ற தனியார் பொறியியல் கல்லூரிகளில் முதன்மையானதாகத் திகழ்கிறது. இது தவிர இவருடைய நிறுவனங்கள் சிவ நாடார் பல்கலைக்கழகம், வித்யாஞான் பள்ளிகள், கிரண் நாடார் கலை அருங்காட்சியகம் போன்றவையாகும். கிரண் நாடார் தற்போது கிரண் நாடார் இந்தியாவில் புதுதில்லியில் எச்.சி.எல் நிறுவனரும் சிவ் நாடார் அறக்கட்டளையின் தலைவருமான அவரது கணவர் சிவ நாடாருடன் வாழ்ந்து வருகிறார்.
சொந்த வாழ்க்கை
கிரண் நாடார் தனது கணவர் சிவ் நாடாரை அவர் பணிபுரிந்த ஒரு விளம்பர நிறுவனத்தில் சந்தித்தார். இருவரும் திருமணம் செய்து கொண்டனர். நாடாருக்கு ரோசிணி நாடார் என்ற மகள் உள்ளார். இந்தியாவின் சிறந்த, சீட்டாட்ட விளையாட்டுகளில் ஒன்றான ஒப்பந்த பாலம் என்ற சீட்டாட்டத்தை விளையாடுபவர்களில் ஒருவர் ஆவார். .
நாடார் எம்.சி.எம் நிறுவனத்தில் தகவல் தொடர்பு மற்றும் பிராண்டுகள் நிபுணராக தனது தொழில் வாழ்க்கையைத் தொடங்கினார். நாடார் பின்னர் என்ஐஐடி நிறுவனத்தில் சேர்ந்தார். அங்கு மற்றும் பிராண்டை வடிவமைக்க உதவினார்.
தற்போது, அவர் எஸ்.எஸ்.என்.டிரஸ்ட், இந்தியா பொது சுகாதாரம் அறக்கட்டளை, ராசாஜா அறக்கட்டளை மற்றும் ராஜீவ் காந்தி அறக்கட்டளை  ஆகியவற்றை நிர்வகித்து வருவதோடு உத்தரப் பிரதேச மாநிலத்தில்  இளம் முஸ்லீம் பெண்களின் படிப்பிற்கு ஆதரவு செய்து வருகிறார்.
கலை சேகரிப்புகள் மற்றும் அருங்காட்சியகம்
கலைப்படைப்புகளை சேகரிப்பதில் நாடாரின் மோகம் 1988 ஆம் ஆண்டில் தனது வீட்டிற்கு கலைப் பொருள்களை வாங்கியபோது தொடங்கியது.
2005 ஆம் ஆண்டில், நாடார் அதிக எண்ணிக்கையிலான கலைப்புகள் இருந்ததால் தன்து சொந்த அருங்காட்சியகத்தை திறக்க முடிவு செய்தார். "எனது கலைப்படைப்புகளில் பெரும்பகுதி சேமித்து வைக்கப்பட்டிருப்பதை எண்ணிப் பார்த்தேன். நான் அவற்றை உலகத்துடன் பகிர்ந்து கொள்ள விரும்பினேன்" என்று நாடார் விளக்குகிறார். தற்போது, கிரண் நாடார் கலை அருங்காட்சியகம் ஆண்டுக்கு 100,000 பார்வையாளர்களை ஈர்க்கிறது. சோதேபியின் இந்தியாவின் நிர்வாக இயக்குனர் கௌரவு பாட்டியாவின் கூற்றுப்படி, நாடாரின் அருங்காட்சியகம் "நம்பமுடியாத சில கலைப்படைப்புகளைக்கூட பொது குடிமக்கள் அணுகும் வகையில் உள்ளதாக உருவாக்கியுள்ளது". நாடாரின் தொகுப்பு "உள்ளுணர்வு, ஆய்வு மற்றும் உற்சாகத்தின் அற்புதமான கலவை" என்றும் பாட்டியா பாராட்டியுள்ளார்.
விருதுகள் மற்றும் பாராட்டுகள்
2010 ஆம் ஆண்டில், கிரண் நாடாரை ஆசிய இதழான ஃபோர்ப்ஸ் இந்தியாவின் முதல் தனியார் கொடை அருங்காட்சியகத்தை அறிமுகப்படுத்திய வகையில் அவரை "கொடையின் நாயகர்" என்று ஒப்புக் கொண்டது.
5,500க்கும் மேற்பட்டமேற்பட்ட சேகரிப்புகளையும், அவற்றில் அதிக எண்ணிக்கையில் நவீன தெற்காசிய கலைகளின் தொகுப்பினையும் வைத்துள்ள நிலையில் நாடார் இந்திய கலை உலகின் மகாராணியாக கருதப்படுகிறார். நியூயார்க்கில் உள்ள நவீன கலை அருங்காட்சியகத்தின் சர்வதேச கவுன்சில் உறுப்பினரான இவர், இந்தியாவின் சிறந்த காமன்வெல்த் பாலம் விளையாட்டு வீரர்களில் ஒருவராகவும் உள்ளார். அவர் "வல்லமைமிக்கவர்" என்பதன் உறுப்பினராக உள்ளார். மேலும் பல பரிசுகளைப் பெற்றுள்ளார். நாடார் பல்வேறு சர்வதேச போட்டிகளிலும் பாலம் நடத்திய போட்டிகளிலும் இந்தியாவின் பிரதிநிதியாக கலந்துகொண்டுள்ளார். மேலும் 12 ஆண்டுகளுக்குப் பிறகு இந்தியாவுக்கான தங்கப் பதக்கத்தை அவர் பெற்றுள்ளார்.
வெளி இணைப்புகள்
பகுப்பு:1951 பிறப்புகள் பகுப்பு:வாழும் நபர்கள்
கருணாகரன் பாபு
கருணாகரன் பாபு (Karunakaran Babu) ஓர்  இந்திய நீதிபதி ஆவார். தற்போது கேரள உயர் நீதிமன்ற நீதிபதியாக பணியாற்றுகிறார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டத்திலுள்ள கொச்சியில் உள்ளது. கேரள உயர் நீதிமன்ற நீதிபதியாக உயர்த்தப்படுவதற்கு முன்பு திருவனந்தபுரத்தில் முதன்மை மாவட்ட மற்றும் அமர்வு நீதிபதியாக கருணாகரன் பாபு பணியாற்றினார்.
வாழ்க்கைக் குறிப்பு
கருணாகர பாபு தேவண்ணூரில் உள்ள அரசு உயர்நிலைப் பள்ளியில் பயின்றார். கேரளப் பல்கலைக்கழகத்தில் பொருளாதாரத்தில் முதுகலை பட்டம் பெற்றார். திருவனந்தபுரம் அரசு சட்டக் கல்லூரியில் சட்டப் பட்டமும், கோட்டயத்தில் உள்ள மகாத்மா காந்தி பல்கலைக்கழகத்தில் சட்டத்தில் முதுநிலைப் பட்டமும் பெற்றார்.
தொழில்
20.03.1994 அன்று வழக்கறிஞராகப் பதிவு செய்த பாபு, கொட்டாரக்கரை மற்றும் கொல்லத்தில் பயிற்சியைத் தொடங்கினார். பயிற்சிக் காலத்தில் நடைமுறையில் முக்கியமாக சிவில் சட்டத்திலும், பல்வேறு சட்டப் பிரிவுகளிலும் கவனம் செலுத்தினார். 2009 ஆம் ஆண்டு கேரள நீதித்துறை சேவையில் மாவட்ட & அமர்வு நீதிபதியாக சேர்ந்தார். தலச்சேரி, பத்தனம்திட்டா மற்றும் கோட்டயத்தில் கூடுதல் மாவட்ட நீதிபதியாக பணியாற்றினார். எர்ணாகுளத்தில் சிறப்பு நீதிபதியாகவும்,  சபரிமலையில் சிறப்பு ஆணையர்,  துணை நீதித்துறை பதிவாளர்,  இந்திய உச்ச நீதிமன்றத்தில் பதிவாளர், முதன்மை மாவட்ட நீதிபதி என பல்வேறு பதவிகளில் இருந்தார். திருவனந்தபுரம் முதன்மை மாவட்ட நீதிபதியாக பணியாற்றிய போது, ​​சிறீ பத்மநாப சுவாமி கோவில் குழுவின் உச்ச நீதிமன்றத்தின் தலைவராக நியமிக்கப்பட்ட்ட்டார். 25.2.2021 அன்று உயர் நீதிமன்ற கூடுதல் நீதிபதியாக பதவி உயர்வு பெற்றார்.
புற இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:இந்திய நீதிபதிகள் பகுப்பு:கேரள நபர்கள்
திருப்பனந்தால் முத்துமாரியம்மன் கோயில்
திருப்பனந்தால் முத்துமாரியம்மன் கோயில் தமிழ்நாட்டில் தஞ்சாவூர் மாவட்டம், திருப்பனந்தால் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ முத்துமாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வடக்கு ஜகார்த்தா
வடக்கு ஜகார்த்தா (இந்தோனேசியா: ஜகார்த்தா உத்தாரா) இந்தோனேசியாவின் ஜகார்த்தா சிறப்புத் தலைநகரப் பகுதியை உருவாக்கும் ஐந்து நிர்வாக நகரங்களில் ஒன்றாகும். ஜகார்த்தா சிறப்பு மாவட்டத்தில் வடக்கு ஜகார்த்தாவிலேயே கடலோர பகுதிகள் யாவும் உள்ளடக்கியுள்ளன. வடக்கு ஜகார்த்தாவில், சிலிவாங் ஆற்றின் கரையோரத்தில் ஒரு பகுதி தருமனகாரா பேரரசின் பிரதான துறைமுகமாக இருந்து பின்னர் இது ஜகார்த்தாவாக வளர்ந்தது. பல வரலாற்றுச் சிறப்பு மிக்க இடங்களும் ஜகார்த்தாவின் சிறப்பம்சங்களும் வடக்கு ஜகார்த்தாவில் காணப்படுகின்றன. தஞ்சுங் பிரியோக்கு, வரலாற்றுச் சிறப்புமிக்க சுண்டா கெளாப்பா ஆகிய இரண்டு துறைமுகங்களும் இந்த நகரத்தில் அமைந்துள்ளன. தஞ்சுங் பிரியோக்கு நிர்வாக மையமாக உள்ள வடக்கு ஜகார்த்தாவில் 2010 ஆம் ஆண்டு மக்கள் தொகைக் கணக்கெடுப்பின்படி 1,645,312 மக்கள் வசிக்கிறார்கள்
வடக்கு ஜகார்த்தா ஜகார்த்தாவின் உண்மையான இயற்கை சதுப்பு நிலங்களில் சிலவற்றைக் கொண்டுள்ளது. நகரம் உருவாக்கப்பட்ட போது இந்த சதுப்பு நிலத்தின் சில பகுதிகள் நகர்ப்புறங்களாக மாற்றப்பட்டன. இருப்பினும், 400 ஹெக்டேர் பரப்பளவில் அலையாத்தி மரக்கன்று நடுவதற்கான ஒரு காடுகள் மறுசீரமைப்பு திட்டம் ஏற்கனவே செயற்படுத்தப்பட்டு 2012 ஆம் ஆண்டில் முடிக்கப்பட்டு உள்ளது. கடற்கரைப் பகுதியில் குறிப்பாக பந்தாய் இண்டா கபுக் பகுதி முழுவதும் கடல் அரிப்பைக் குறைப்பதே இத்திட்டத்தின் முக்கிய குறிக்கோள் ஆகும்.
வரலாறு
இப்போதைய ஜகார்த்தா நகரம் வடக்கு ஜகார்த்தாவிலிருந்து விரிவாகிய பகுதியாகும். 5 ஆம் நூற்றாண்டில் சிலியுங்-ஆங்கீ ஆற்றின் முகத்துவாரத்தில் துறைமுக நகரான சுந்தபுரா (இப்போது டகூ, ஜகார்த்தா மற்றும் பெக்காஸிக்கு அருகில்) அரசன் முலாவர்மன் தலைமையிலான தருமனிகரா இராச்சியத்தின் பிரதான துறைமுகமாகும்.
துணை மாவட்டங்கள்
வட ஜகார்த்தா கீழ்கானும் ஆறு துணை மாவட்டங்களாகப் பிரிக்கப்பட்டள்ளன.
சுற்றுலா
வடக்கு ஜகார்த்தா அரசாங்கம் வடக்கு ஜகார்த்தாவின் சுற்றுலா மறுசீரமைப்பிற்காக  12 கடற்கரை சுற்றுலாத் திட்டங்களை செயல்படுத்துகிறது. (இந்தோனேசியா: 12 Jalur Destinasi - Wisata Pesisir Jakarta Utara )) அந்த 12 இடங்கள் பின்வருமாறு,
விளையாட்டரங்கம்
பழைய லெபக் புளுஸ் விளையாட்டரங்குக்கு மாற்றாக மே 28, 2014 அன்று, 12.5 ஹெக்டேர் பரப்பளவில் ஒரு புதிய மைதானம் கட்டப்பட்டுவதற்கான பணிகள் தொடங்கப்பட்டள்ளன. அந்தப் பழைய மையதானம் ஜகார்த்தா துரிதப் போக்குவரத்துப் பெருந்திட்திட்டத்திற்காக இடிக்கப்பட்டுள்ளது. புதிய விளையாட்டரங்கத் திட்டம் 1.2 டிரில்லியன் ($ 103.2 மில்லியன்) செலவாகும் என மதிப்பிடப்பட்டள்ளது. 50,000 இருக்கைகளைக் கொண்ட நவீன பிரதான அரங்கம், 2 பயிற்சியளிக்கும் களங்கள் உட்பட ஒரு நீர் பூங்கா, ஒரு தடகளப்பாதை, ஒரு இருசக்கர வாகனப்பதை, ஒரு கண்காட்சி மண்டபம் மற்றும் பிற பொழுதுபோக்கு வசதிகள் இந்த அரங்கத்தைச் சுற்றியுள்ளன. 2017 ஆம் ஆண்டின் இறுதியில் இந்த திட்டம் முடிவடையும் என்று எதிர்பார்க்கப்படுகிறது.
மேற்கோள்கள்
பகுப்பு:இந்தோனேசியாவின் புவியியல் பகுப்பு:இந்தோனேசியா பகுப்பு:ஆசிய மாதக் கட்டுரைகள் நவம்பர் 2017
கண் பேசும் வார்த்தைகள்
கண் பேசும் வார்த்தைகள் 2013ல் வெளிவந்த தமிழ் திரைப்படமாகும். இதனை ஆர். பாலாஜி எழுதி இயக்கியிருந்தார். இத்திரைப்படத்தில் செந்தில் குமார், இனியா ஆகியோர் நடித்திருந்தனர்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2013 தமிழ்த் திரைப்படங்கள்
ஆற்றுத் திருவிழா
ஆற்றுத் திருவிழா தமிழ்நாட்டில் கடலூர் மாவட்டத்திலும் விழுப்புரம் மாவட்டத்திலும் கொண்டாடப்படுகின்ற திருவிழாவாகும்.
நிகழ்விடம்
இவ்விழா தை மாதத்தின் ஐந்தாம் நாள் தென்பெண்ணை ஆற்றில் நடைபெறுகிறது.
விழா நிகழ்வு
கடலூர் மற்றும் அருகிலுள்ள பகுதிகளான கடலூர் மஞ்சக்குப்பம், புதுப்பாளையம், தாழங்குடா, குண்டுஉப்பலவாடி, ஆனைக்குப்பம், திருப்பாதிரிப்புலியூர், நானமேடு, உச்சிமேடு, கடலூர் துறைமுகம், வண்டிப்பாளையம், புருகீஸ்பேட்டை, தேவனாம்பட்டி, புதுச்சேரி கன்னியகோயில்ஆகிய இடங்களில் உள்ள அம்மன், முருகன், விநாயகர், பராசக்தி கோயில்களைச் சேர்ந்த அலங்கரிக்கப்பட்ட உற்சவர் சிலைகள் ஊர்வலமாக எடுத்துவரப்பட்டு கொண்டாடப்படுகிறது.
வெளியிணைப்புகள்
பகுப்பு:இந்து சமய விழாக்கள் பகுப்பு:தமிழர் விழாக்கள் பகுப்பு:இந்து தொன்மவியல் பகுப்பு:சனவரி சிறப்பு நாட்கள்
திருவெள்ளயங்குடி காளியம்மன் கோயில்
திருவெள்ளயங்குடி காளியம்மன் கோயில் தமிழ்நாட்டில் தஞ்சாவூர் மாவட்டம், திருவெள்ளயங்குடி என்னும் ஊரில் அமைந்துள்ள அம்மன் கோயிலாகும்.
அங்கே ஓடை
ஆங்கி ஆறு (இந்தோனேசியா: காலி ஆங்கி அல்லது சுங்காய் ஆங்கி ) என்பது இந்தோனேசியாவின் ஜகார்த்தா மாகானத்தில் ஓடும் 91.25 கிலோமீட்டர் நீளமுடைய ஆறு ஆகும். இந்த ஆறு மேற்கு ஜாவாவின் போகார் பகுதியிலிருந்து தங்கெராங் (பண்டென்) மற்றும் ஜகார்த்தா நகரங்களின் வழியே சென்று செங்காரெங் வடிநிலப் பகுதி வழியாக ஜாவா கடலில் சென்று கலக்கிறது.
திருவெள்ளயங்குடி காளியம்மன் கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
அங்கே ஓடை
சொற்பிறப்பியல்
16 ஆம் நூற்றாண்டில் ஜகார்த்தாவை ஆட்சி செய்த பந்தன் சுல்தானியத்தைச் சேர்ந்த துபாகசு ஆங்கி என்ற மன்னனின் பெயராக இந்த ஆற்றுக்கு வழங்கப்பட்டிருக்கலாம் என்று கூறப்படுகிறது. மற்றொரு கருத்துப்படி 1740 ல் பத்தாவியா என்ற இடத்தில் நடைபெற்ற 10,000 க்கும் மேற்பட்ட சீன இனத்தவர் டச்சுக் கிழக்கிந்தியக் கம்பனியினரால் படுகொலை செய்யப்பட்டு இந்த ஆற்றில் வீசியெறியப்பட்டனர். ஆங்கி என்பதற்கு ஒக்கியன் மொழியில் சிவப்பு என்று பொருள்படும். ஆதலால் இரத்தம் தோய்ந்த இந்த நிகழ்வைக் குறிக்கும் வகையில் இந்த ஆற்றுக்கு ஆங்கி என்ற பெயர் வந்ததாகவும் கூறப்படுகிறது.
திருவெள்ளயங்குடி காளியம்மன் கோயில்
கோயில் அமைப்பு
இக்கோயிலில் ஸ்ரீ காளியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
அங்கே ஓடை
நீரியல்
ஆங்கியின் பிரதான ஆறு 91.25 கிலோ மீட்டர் (56.70 மைல்கள்) நீளத்துடன் 480 கிமீ² பளப்பளவுடைய நீர்ப்பிடிப்பு பகுதிகளையும் (இந்தோனேசியா: தேரா பெங்காலிரான் சுங்காய்) கொண்டுள்ளது. சராசரியாக தினசரி மழை வீழ்ச்சி 132 மிமீ மற்றும் உச்சபட்ச அளவாக 290 மீ³ மழைப்பொழிவும் கொண்டதாகக் கானப்படுகிறது. இந்த ஆறு கிழக்கு ஜாவாவின் போகார் நகரத்தின் திமோர், மென்டாங் டான் சிலெண்டெக் ஆகிய மாவட்டங்களில் உள்ள நிரந்தரமான நீர்ப்பிடிப்பு பகுதிகளுடன் தொடர்பு கொண்டுள்ளதால் எக்காலாத்திலும் வற்றாத ஆறாக உள்ளது. அங்கிருந்து தெற்கு நோக்கிப் தெற்கு தஞ்சாங்ங், தங்கேர்காங், ஜகார்த்தா வழியாகப் பாய்ந்தோடி மேற்கு ஜகார்த்தாவின் பெஞ்சரிஜானின் முவாரா கிராமத்தில் உள்ள முகத்துவாரத்தில் ஜாவா கடலில் கலக்கிறது. மழைக்காலங்களில் இந்த ஆறு பினாங்கு, சிபான்டோ, சிலிடக் (அனைத்து தங்கேரங் மாகான மாவட்டங்கள்), ஜோக்லோ, கெம்பங்கன், ராவா புவாயா, துரி கோசாம்பி மற்றும் செங்கரெங் (அனைத்தும் மேற்கு ஜகார்தா) மாவட்டங்களில் ஆண்டுதோறும் வெள்ளத்தை ஏற்படுத்துகிறது.
திருவெள்ளயங்குடி காளியம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அங்கே ஓடை
புவியியல்
பெரும்பாலாக அயன மழைக்காட்டுக் காலநிலை (Af) (கோப்பென் காலநிலை வகைப்பாடு அடிப்படையில்) நிகழும் ஜாவாவின் வடமேற்கு பகுதியில் ஆங்கி ஆறு பாய்கிறது. இப்பகுதியின் ஆண்டு சராசரி வெப்பநிலை 27°C நிலவுகிறது. 30°C வெப்பநிலையுடன் மிக வெப்பமானதாக மார்ச்சு மாதமும்,  26°C வெப்பநிலையுடன் மிகக் குளிர்ந்த மாதமாக மே மாதமும் உள்ளன. ஆண்டு சராசரி மழைப்பொழிவு 3674 மிமீ ஆகும். 456 மில்லி மீட்டருடன் மிகவும் அதிகமான மழைப்பொழிவு மாதமாக திசம்பர் மாதமும், 87 மிமீ அளவுடக் செப்டம்பர் மிகக் குறைந்த மழைப்பொழிவு மாதமாக உள்ளது.
நுண்ணுயிரியல் மற்றும் ஆய்வுகள்
ஆங்கி ஆற்றில் மழைக் காலங்களில் ஏற்படும் வெள்ளப்பெருக்கு அதனைத் தொடர்ந்து ஆற்றை ஒட்டி வசிக்கும் மக்கள் சந்திக்கும் பிரச்சிகைள் தொடர்பாக சூ-சி அமைப்பின் ஒத்துழைப்போடு இந்தோனேசியப் பல்கலைக்கழகத்தின் மருத்துவப் புல நுண்ணுயிரியல் துறை ஒரு ஆய்வை மேற்கொண்டது. ஆங்கி ஆற்றின் குடிநீர் தரம் மற்றும் நுண்ணுயிரியல் தொடர்பான ஒரு பல்நோக்கு ஆய்வை மேற்கொள்ள ஆங்கி ஆற்றில் 8 இடங்களில் எடுக்கப்பட்ட மாதிரிகளைச் சோதித்து முடிவுகளை வெளியிட்டுள்ளன.
வரலாற்று இடங்கள்
1657 ம் ஆண்டு டச்சு கிழக்கு இந்திய கம்பெனி முக்கர்வாட் கால்வாய் மற்றும் ஆங்கி ஆறு சந்திக்கும் இடத்தில் ஒரு கோட்டை கட்டப்பட்டது. இக்கோட்டையின் வரலாற்று பெயர்கள் பின்வருமாறு: அன்கீ, அன்கே, அன்கீ.
மேற்கோள்கள்
பகுப்பு:ஆசிய ஆறுகள் பகுப்பு:இந்தோனேசியாவின் புவியியல் பகுப்பு:இந்தோனேசியா பகுப்பு:ஆசிய மாதக் கட்டுரைகள் நவம்பர் 2017
ராம் சரண்
இராம் சரண் (பிறப்பு:27 மார்ச்சு 1988) தெலுங்கு திரைப்பட நடிகர் ஆவார். 2007 ஆம் ஆண்டு சிறுத்தை என்ற திரைப்படத்தின் மூலம் திரைப்படத் துறைக்கு அறிமுகமானார். அதைத் தொடர்ந்து பல வெற்றித் திரைப்படங்களில் நடித்ததன் மூலம் நந்தி விருது, பிலிம்பேர் விருது போன்ற பல விருதுகளை வென்றார். இவர் தெலுங்கு திரைப்பட நடிகர் சிரஞ்சீவியின் மகன் ஆவார்.
தனிப்பட்ட வாழ்க்கை
இவர் தமிழ்நாடு மாநிலம், சென்னையில் பிறந்தார். இவரின் தந்தை சிரஞ்சீவி மற்றும் தாய் சுரேகா சிரஞ்சீவி ஆவார். இவரின் குடும்பம் ஒரு திரைப்படக் கலைக் குடும்பம் ஆகும். இவர் திசம்பர் 1 ஆம் திகதி 2011 ஆம் ஆண்டு உபாசனா காமினேனி என்பவரை காதலித்து திருமணம் செய்து கொண்டார்.
திரைப்பட வாழ்க்கை
2007ம் ஆண்டு சிறுத்தை என்ற திரைப்படத்தின் மூலம் திரைப்படத் துறைக்கு அறிமுகமானார். இந்த திரைப்படம் 50 நாட்களை கடந்து ஓடியது. இந்த திரைப்படத்தில் நடித்ததற்காக சிறந்த அறிமுக நடிகருக்கான பிலிம்பேர் விருது மற்றும் நந்தி சிறப்பு நடுவர் விருது வென்றார். இந்த திரைப்படம் தமிழ் மொழியில் சிறுத்தை புலி என்ற பெயரில் மொழிமாற்றம் செய்யப்பட்டு 2012 ஆம் ஆண்டு வெளியானது.
2009 ஆம் ஆண்டு மாவீரன் என்ற திரைப்படத்தில் இவர் இரட்டை வேடத்தில் நடித்திருந்தார். இந்த திரைப்படத்தை இராஜமௌலி இயக்கியுள்ளார். இந்த திரைப்படத்தில் இவருக்கு ஜோடியாக நடிகை காஜல் அகர்வால் நடித்திருந்தார். இந்த திரைப்படம் பெரிய வெற்றிதுடன் வசூலிலும் மிக பெரிய வெற்றி கண்டது.
மாவீரன் திரைப்படத்தின் வெற்றியை தொடர்ந்து 2010 ஆம் ஆண்டு ஆரஞ்சு, 2012 ஆம் ஆண்டு ரச்சா, 2013 ஆம் ஆண்டு நாயக், 2014 ஆம் ஆண்டு ஏவடு போன்ற தெலுங்கு திரைப்படத்திலும் ஜன்சீர் என்ற ஒரு ஹிந்தி திரைப்படத்திலும் நடித்து இருந்தார், இந்த திரைப்படத்தில் இவருக்கு ஜோடியாக பாலிவுட் நடிகை பிரியங்கா சோப்ரா நடித்து இருந்தார், இந்த திரைப்படம் தெலுங்கு மொழியில் தூபேன் என்ற மொழிமாற்றம் செய்யப்பட்டு வெளியானது.
இவர் தற்பொழுது Govindudu Andarivadele என்ற திரைப்படத்தில் நடித்து கொண்டு இருக்கின்றார். இவருக்கு ஜோடியாக நடிகை காஜல் அகர்வால் நடிக்கின்றார்.
வெளி இணைப்புகள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:தெலுங்குத் திரைப்பட நடிகர்கள் பகுப்பு:இந்தியத் திரைப்பட நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:சென்னை நடிகர்கள்
ஜேம்ஸ் மாஸ்லொவ்
ஜேம்ஸ் மாஸ்லொவ் (James Maslow, பிறப்பு: ஜூலை 16, 1990) ஒரு அமெரிக்க நாட்டு நடிகர் மற்றும் பாடகர் ஆவார். இவர் நிக்கெலோடியன் தொலைக்கட்சியில் பிக் டைம் ரஷ் என்ற தொடரில் நடித்ததன் மூலம் பரிசியமான நடிகர் ஆனார். இந்த தொடரில் இவர் தனது சொந்த பெயரான ஜேம்ஸ் மாஸ்லொவ் என்ற பெயரிலே நடித்துள்ளார் என்பது குறிப்பிடத்தக்கது.
வெளி இணைப்புகள்
பகுப்பு:அமெரிக்கத் திரைப்பட நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:1990 பிறப்புகள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
எம். சேகர்
'''எம். சேகர்''' (பிறப்பு: 1961) மலேசியாவைச் சேர்ந்த தமிழ் எழுத்தாளர்.
வாழ்க்கைக் குறிப்பு
மலேசியாவின் ஜோகூர் மாநிலத்தில் உள்ள ஸ்கூடாய், லிண்டன் எஸ்டேட்டில் 1961 இல் பிறந்தவர் எம். சேகர். பல வருடங்கள் பூச்சோங்கில் வசித்த இவர், பூச்சோங் காசல் பீல்டு தமிழ்பள்ளியில் தன் ஆரம்பக் கல்வியைத் தொடங்கி, பெட்டாலிங் உயர்நிலைப்பள்ளியில் தன் கல்வியைத் தொடர்ந்தார். கோலாலம்பூர் ’லெல்பா பந்தாய் ஆசிரியர் பயிற்சிக் கல்லூரி’யில் பயிற்சியை முடித்து, தாப்பா ரோடு கீர் ஜொஹாரி தமிழ்பள்ளியிலும் ஷா ஆலாம் சீபில்டு தமிழ்ப்பள்ளியிலும் மேலும் பல உயர்நிலைப்பள்ளிகளில் தமிழ்மொழி ஆசிரியராகப் பணியாற்றினார். 2004 ஆம் ஆண்டு முதல் சிங்கப்பூரில் வசிக்கத் தொடங்கிய இவர், சிங்கப்பூர் குடியுரிமை பெற்றவர். சிங்கப்பூர் சிம் (SIM) பல்கலைக்கழகத்தில் தமிழ்மொழி மற்றும் இலக்கியத் துறையில் இளங்கலை (BA) பட்டம் பெற்று, தற்போது உயர்நிலைப் பள்ளித் தமிழாசிரியராகப் பணியாற்றி வருகிறார்.
இலக்கியப் பணி
இவரது முதல் சிறுகதையான ‘புது வாழ்வு’ தமிழ் மலரில் 1981 இல் வெளியானது. ‘நானும் கன்னி கழியாதவள்தான்’ என்ற சிறுகதை, 1984 ஆம் ஆண்டு ‘தமிழ் நேசன்’ இலக்கியத் திறனாய்வில் முதல் பரிசு பெற்றது. இவர் எழுதிய ‘மனசுக்குள் காதல்’ (‘நயனம்’ வார இதழின் கணையாழி பரிசு), ‘உடைந்த மேகங்கள்’ (சிலாங்கூர் மாநில மணிமன்றத்தின் சிறுகதைப் பரிசு), ‘இருட்டு வெளிச்சம்’ (லெம்பா பந்தாய் ஆசிரியர் பயிற்சிக் கல்லூரியின் இலக்கியத் திறனாய்வில் இடம் பெற்றது), ‘வாழ்வைத் தேடி’ (முத்தமிழ் படிப்பகத்தின் ஆய்வில் இடம் பெற்றது) ஆகிய சிறுகதைகள் பரிசுகளையும், பாராட்டுகளையும் பெற்றுள்ளன. எம். சேகர், 1983 ஆம் ஆண்டு பெட்டாலிங் மாவட்ட தமிழர் திருநாள் விழாவில் ‘சிறந்த கவிஞர்’ விருதையும் பெற்றுள்ளார். பல தமிழ் மற்றும் இலக்கியம் சார்ந்த மாநாடுகளில் ஆய்வுக்கட்டுரைகளையும் படைத்துள்ளார். சிங்கப்பூரில் பல பள்ளிகளில் சிறுகதை மற்றும் கவிதைப் பயிலரங்குகளையும் பட்டறைகளையும் நடத்தி இளைய தலைமுறை படைப்பாளர்களின் உருவாக்கத்திற்கும் பங்களித்துக் கொண்டிருக்கிறார். சிங்கப்பூரின் ம.கோ கதைச்சொல்லும் போட்டியில் (2014) இவரின் புதுச்சட்டை என்ற சிறுகதை உயர்நிலைப்பள்ளி மாணவர் ஒருவரால் சொல்லப்பட்டு முதல் பரிசைப் பெற்றது. 2015 தமிழ் அமுதம் நடத்திய சிங்கப்பூர் கவிஞர்களின் படைப்புகள் பிரிவில் உயர்நிலைப் பள்ளி மாணவர் ஒருவரால் இவரின் கவிதை வாசிக்கப்பட்டு, கவிதை வாசிப்பில் முதல் பரிசைப் பெற்றது.
படைப்புகள்
இதுவரை, புது வாழ்வு (சிறுகதைத் தொகுப்பு, 1992), நீ என் நிலா (சிறுகதைத் தொகுப்பு, 2000) மற்றும் நண்பன் (கவிதைத் தொகுப்பு, 2012) ஆகிய நூல்களை வெளியிட்டுள்ளார். 'அட்டைப்பெட்டிப் படுக்கையும், வெள்ளைத்தாடித் தாத்தாவும்' (2013) என்ற சிறுகதைத் தொகுதி இவரது நான்காவது நூலாகும். இவரது ஐந்தாவது நூல், 'கைவிளக்குக் கடவுள்' (2014) எனும் கவிதைத்தொகுப்பாகும். நூற்றுக்கும் மேற்பட்ட சிறுகதைகள், தொடர்கதைகள், கவிதைகள், வானொலி நாடகங்கள், தொலைக்காட்சி நாடகங்கள் என மலேசியா மற்றும் சிங்கப்பூரில் எம். சேகரின் இலக்கியப் பயணம் தொடர்கிறது.